ডিজিটেল ডেস্ক : এক নৃশংস, পৰিকল্পিত হত্যাকাণ্ড। মহানগৰীৰ বৰাগাঁৱত সংঘটিত এই শিহৰণকাৰী হত্যাকাণ্ডই এতিয়া ৰাজ্যজুৰি জোকাৰণি তুলিছে। আশ্বৰ্যকৰভাৱে এই হত্যাকাণ্ড সংঘটিত কৰিছিল এগৰাকী মহিলাই। এক প্ৰচণ্ড আৰু প্ৰতিহিংসাৰ পৰিণতিতে যেন সংঘটিত হৈছিল এই পাশৱিক ঘটনা। ভুক্তভোগী মহিলাগৰাকীক মূৰত গধুৰ আহিলাৰে আঘাত কৰি হত্যা কৰাৰ পাছত ঘাতক মহিলাগৰাকীয় সেই মৃতদেহ লুকুৱাই থৈছিল কিটচেনৰ কেবিনেটত। তাৰ পাছত একো যেন হোৱাই নাই তেনে ভাবত সেই পাকঘৰতে ৰন্ধা-বঢ়াও কৰিছিল। কোনো ক্ৰাইম থ্ৰিলাৰ বা টিভিৰ ক্ৰাইম ধাৰাবাহিকৰ দৰেই হত্যাকাৰী মহিলাগৰাকীয়ে ঘটনাটোক অন্য ৰূপ দিয়াৰ চেষ্টা কৰিছিল। এনে শীতল মস্তিষ্ক আৰু পৰিকল্পনাৰে হত্যাকাণ্ড সংঘটিত কৰি আৰু তাৰ পৰৱৰ্তী সকলো ঘটনা চিনেমাৰ কাহিনীৰ দৰে ৰূপায়ণ কৰাটোৱে হত্যাকাৰী মহিলাগৰাকী কিমান ভয়াৱহ সেইকথা প্ৰতিপন্ন কৰিছে।
অশেষ চেষ্টাৰ পাছতো পিছে সেই ঘাতক মহিলাগৰাকী সাৰি যাব নোৱাৰিলে। আণ্টিমা গুপ্তা নামৰ মহিলাগৰাকীক নৃশংসভাৱে হত্যা কৰা দেৱযানী দাস নামৰ ঘাতক জালত পৰিল মহানগৰ আৰক্ষীৰ। শুকুৰবাবে পাষ্টিকেৰে মেৰিয়াই থোৱা অৱস্থাত আণ্টিমা গুপ্তাৰ মৃতদেহটো উদ্ধাৰ কৰিছিল আৰক্ষীয়ে। তাৰ আগদিনাৰ পৰাই সন্ধানহীন হৈ আছিল অণ্টিমা গুপ্তা। আণ্টিমা গুপ্তাৰ স্বামী সন্তোষ গুপ্তাই একো উৱাদিহ পোৱা নাছিল ঘটনাৰ। দীৰ্ঘসময় পত্নীক বিচাৰ-খোচাৰ কৰি একো সন্ধান নোপোৱাত তেওঁ ভাৰাতীয়া হিচাপে থকা দেৱযানী দাসকো সুধিছিল পত্নীৰ কথা। কিন্তু তেওঁ এই বিষয়ে একো নাজানো বুলি প্ৰকাশ কৰিছিল। ঘটনাক অন্য ৰূপ দিবলৈ তথা আৰক্ষীৰ তদন্তক বিপথে পৰিচালিত কৰিবলৈ হত্যাকাৰী দেৱযানীয়ে আণ্টিমাৰ মোবাইলৰ পৰা তেওঁৰ স্বামীলৈ ধন দাবী কৰি দিছিল হোৱাটছএপ মেছেজ। আণ্টিমাক অপহৰণ কৰা বুলি দাবী কৰি দিয়া হৈছিল মেছেজ। সেই মেছেজৰ আঁত ধৰিয়েই আৰক্ষীয়ে আৰম্ভ কৰিছিল অভিযান। কিন্তু তদন্ত আৰম্ভ কৰিয়েই তেওঁলোকে গোন্ধ পাইছিল ষড়যন্ত্ৰৰ। গুপ্তাৰ ঘৰ আৰু ভাৰাঘৰত তালাচী চলাই আৰক্ষীয়ে শুকুৰবাৰে উদ্ধাৰ কৰিছিল আণ্টিমাৰ মৃতদেহ। কালিয়েই আটক হৈছিল দেৱযানী দাস। তাৰ পাছত আৰক্ষীৰ জেৰাত তেওঁ দিয়ে হত্যাকাণ্ডৰ শিহৰণকাৰী বৰ্ণনা।
হত্যাকাৰী দেৱযানীৰ এই শিহৰণকাৰী স্বীকাৰোক্তিয়ে এতিয়া চাঞ্চল্যৰ সৃষ্টি কৰিছে।আনহাতে, সাংবাদিকে বাৰম্বাৰ প্ৰশ্ন কৰাৰ পাছতো মুখ নুখুলিলে হত্যাকাৰী দেৱযানী দাসে। আৰক্ষীয়ে লৈ যোৱা অৱস্থাত দেৱযানীৰ কোলাত এটা কনমানি সন্তানো দেখা পোৱা গৈছিল। কিমান শীতল মস্তিস্কৰে এই হত্যাকাণ্ড আৰু তাৰ পৰৱৰ্তী ক্ৰাইম ছিনবোৰ দেৱযানীয়ে ৰূপায়ন কৰিছিল সেই কথা ভাবিলে আচৰিত নহৈ নোৱাৰি। ইতিমধ্যে আৰক্ষীয়ে হত্যাকাৰীক আদালতত হাজিৰ কৰোঁৱায় আৰু আদালতে তেওঁক তিনিদিনৰ বাবে আৰক্ষীৰ জিম্মালৈ পঠিয়াইছে। এই হত্যাকাণ্ডৰ আঁৰৰ আৰু বহু তথ্য পোহৰলৈ আহিবলৈ বাকী আছে যদিও দেৱযানীৰ এই ভয়ংকৰ অপৰাধে মানুহৰ নৃশংসতা আৰু নিৰাপত্তাহীনতাৰ দিশটোক যেন নগ্ন ৰূপত উদঙাই দিছে। এই হত্যাকাণ্ডৰ সৈতে আণ্টিমা গুপ্তাৰ স্বামী সন্তোষৰ সম্পৰ্ক থকাৰ কোনো প্ৰমাণ এতিয়ালৈ আৰক্ষীয়ে লাভ কৰা নাই যদিও বিভিন্ন দিশ সামৰি আৰক্ষীৰ তদন্ত চলি থাকিব বুলি জানিব পৰা গৈছে। অবৈধ সম্পৰ্ক বা পৰকীয়া প্ৰেম, প্ৰতিশোধ, প্ৰতিহিংসা, জিংঘাসা, উত্তেজনাৰ বাবে সৃষ্টি হোৱা এনে ভয়াৱহ ঘটনা সমাজৰ বাবে এতিয়া উদ্বেগৰ কাৰণ হৈ পৰিছে।
Previous articleমাতৃৰ অংগছেদৰ পৰামৰ্শ নিদিবলৈ ড০নগেন শইকীয়াক আহ্বান আলফা স্বাধীনৰ !
কৰ্মফলে ৰেহাই নিদিলে 'ক'লা ল'ৰা'ক ; নিয়তিয়েই যেন চৰম শাস্তি বিহিলে অনিমেষ হত্যাকাৰীক!
Please enter your comment!
You have entered an incorrect email address!
Save my name, email, and website in this browser for the next time I comment.
গ্ৰেপ্তাৰ কৰি আৰক্ষীয়ে ক'লৈ নিলে ৰিতুৰাজক? ডিব্ৰুগড়ৰৰ পূৰ্বে ক'ত ক'ত সংঘটিত কৰিছিল এনে কু-কৰ্ম?
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
